CELEX: 62014CN0078
Language: hr
Date: 2014-02-13 00:00:00
Title: Predmet C-78/14 P: Žalba koju je 13. veljače 2014. podnijela Europska komisija protiv presude Općeg suda (peto vijeće) donesene 12. prosinca 2013. u predmetu T-117/12, ANKO protiv Komisije

7.4.2014   
            
            
               HR
            
            
               Službeni list Europske unije
            
            
               C 102/26
            
         Žalba koju je 13. veljače 2014. podnijela Europska komisija protiv presude Općeg suda (peto vijeće) donesene 12. prosinca 2013. u predmetu T-117/12, ANKO protiv Komisije
   (Predmet C-78/14 P)
   2014/C 102/36
   Jezik postupka: grčki
   
      Stranke
   
   
      Žalitelj: Europska komisija (zastupnici: D. Triantafyllou i B. Conte)
   
      Druga stranka u postupku: ANKO AE Antiprosopeion, Emporiou kai Viomichanias
   
      Zahtjev
   
   
               —
            
            
               Ukinuti presudu Općeg suda;
            
         
               —
            
            
               naložiti drugoj strani u postupku snošenje troškova.
            
         
      Žalbeni razlozi i glavni argumenti
   
   Komisija je sa dvama različitim udruženjima, u kojima je sudjelovala i druga strana u postupku ANKO, zaključila sporazume o subvencioniranju koji su se odnosili na financiranje projekata „OASIS” i „PERFORM” u okviru Sedmog okvirnog programa Europske zajednice za istraživanja, tehnološki razvoj i demonstracijske aktivnosti (2007. – 2013.).
   U kontekstu predmetnog ugovora Komisija ističe da je Opći sud pogrešno protumačio opće odredbe ugovora i, posebno, članak II 5 stavak 3 točku (d) [te također članak ΙΙ 14. stavak 1. sedmu točku].
   Pogrešno tumačenje općih odredbi ugovora sastoji se, posebno, u slijedećim žalbenim razlozima:
   
               1.
            
            
               pogrešna ocjena teške i sustavne naravi nepravilnosti kao razloga za odgodu;
            
         
               2.
            
            
               pogrešna ocjena vjerojatnosti/opasnosti ponavljanja nepravilnosti;
            
         
               3.
            
            
               pogrešan zaključak o ad hoc ispravku;
            
         
               4.
            
            
               pogrešno tumačenje mogućnosti korištenja prosječnih troškova i pogrešna primjena te mogućnosti na lažne troškove – krivotvorenje dokaza;
            
         
               5.
            
            
               zabuna između uvjeta za odgodu (dvojbeno) i uvjeta dopuštenosti (nedvojbeno).